18. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 11 της 13/22 Ιαν.1986 (ΦΕΚ Α΄ 5) Ίδρυση Υπολιμεναρχείου Κυλλήνης, καθορισμός της περιφέρειας δικαιοδοσίας του και τροποποίηση της περιφέρειας δικαιοδοσίας του Υπολιμεναρχείου Κατακώλου. Έχοντας υπόψη: α)Τη διάταξη του άρθρ. 13 παρ. 1 του Νόμ. 672/1977 «περί τροποποιήσεως και συμπληρώσεως του Ν.Δ. 530/1970 «περί Λιμενοφυλάκων και ετέρων τινών διατάξεων (ΦΕΚ 235 Α΄/77). β)Τη διάταξη του άρθρ. 14 παρ. 9 του από 27 Μαΐου 1927 Π.Δ/τος «περί Διοικήσεως του Εμπορικού Ναυτικού (ΦΕΚ 104 Α΄). γ)Τη με αριθ. 11068/19/85/25.6.85 πρόταση του Αρχηγού του Λιμενικού Σώματος «Προαγωγή του Λιμενικού Σταθμού Κυλλήνης σε Υπολιμεναρχείο». δ)Τη με αριθ. 858/1985/23.10.85 γνωμοδότηση του Συμβουλίου της Επικρατείας μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-1.Ιδρύεται στην Κυλλήνη Υπολιμεναρχείο και καθορίζεται η περιφέρεια δικαιοδοσίας του, επί της Πελοποννήσου προς Βορρά από το ακρωτήριο Κουνουπέλι και προς Νότο μέχρι του ακρωτηρίου Τρυπητή. 2.Από την έναρξη λειτουργίας, του παραπάνω Υπολιμεναρχείου, παύει η λειτουργία του Λιμενικού Σταθμού Κυλλήνης ο οποίος και καταργείται. Σελ. 82,062 Τεύχος 1368 Σελ. 100 Άρθρ.2.-(Τροποποιείται η περίπτ. μ΄ παρ. 2 άρθρ. 1 Π.Δ. 215/1973, ανωτ. αριθ. 2). 